דגם תשובון- קיץ תשפ"ו שאלון 6384
1. התורם שלא מדעת, בוסתנא דמרי בר איסק (דף כב.)
1. (5 נק'):
(1) השליח תורם רק לדעתו של השולח
(2) דין זה נלמד מכך שנכתב בפסוק "כן תרימו גם אתם", המילה גם מיותרת ומכך למדנו שכמו שאדם תורם מדעתו כך גם שלוחו. 
2. (5 נק'):
(1) ע"פ הגמרא בב"ק אפשר לסמוך על כך שהאריס מביא משל עצמו ולא משל בעל הבית. (40%)
(2) מר זוטרא לא סמך על כך כיוון שהבחין בין מצב בו אריס מביא מביתו לבין המקרה כאן שהאריס הביא הבוסתן. ההבדל נובע מכך שבבית האריס זה כבר לאחר חלוקת הפירות ואילו בפרדס זה לפני החלוקה ואז יש חשש שהאריס לא יגיד לבעלים שהוא כבר נתן. (60%)
3. ההסבר שנדחה: רב אשי סבר שברגע שמרי בר איסק ידע הוא בטוח יסכים שהאריס יכבד את החכמים.
דחיית ההסבר רב אשי חי בדור שלאחר הפסיקה ביאוש שלא מדעת כדעת אביי ולכן לא הגיוני שלא הלך לפי פסיקת ההלכה. (4 נקודות)

2. סימן העשוי לידרס, סימן הבא מאליו (דף כב:-כג.)
1. רבה: לא הוי סימן כיוון שהבעלים מתייאש מתחילה כיוון שיודע שזה יידרס ע"י הרבים ההולכים שם.
רבא: הוי סימן הבעלים איננו מתייאש ולא חושש שידרס ע"י הרבים ההולכים. [רש"י לא כותב זאת בפירוש אך על התלמיד להסיק זאת מפירוש רש"י בדעת רבה] (5 נק')
2. ע"פ רבה: שתי הדעות סוברות שאין מעבירין על האוכלים ולכן הסימן אינו עשוי לידרס, והמחלוקת היא האם סימן הבא מאליו הוי סימן או לא.
ע"פ רבא: שתי הדעות סוברות שמעבירין על האוכלים וסימן העשוי לידרס הוי סימן, והמחלוקת היא האם סימן הבא מאליו הוי סימן או לא.(5 נקודות)
3. סימן הבא מאליו:
	
	הוי סימן
	לא הוי סימן

	רש"י
	למרות שזה נראה שנפל מאליו הבעלים שמו זאת שם והם סומכים על כך שהם יתנו סימן ויקבלו את האבידה
	הסימן נפל מאליו ולכן הבעלים אינם יודעים על סימן זה ויתייאשו.

	תוס'
	למרות שזה נפל מאליו הבעלים היכרו בסימן זה ולכן לא מתייאשים
	כיוון שזה נפל מאליו הבעלים לא היכרו בסימן זה ולכן הם מתייאשים כיוון שאין להם סימן 


[הערה למעריך: על התלמיד להביא את אחד מהפירושים בלבד] ( 4 נקודות)

3. מקום שהרבים מצויים שם, זוטו של ים
1. (6 נק'):
(1) קבוצה א': מציל מארי, דב, נמר, ברדלס, זוטו של ים, שלוליתו של נהר. 
הדין:הרי אלו גם אם לא התייאשו הבעלים 
קבוצה ב': המוצא בסרטיא ופלטיא גדולה וכל מקום שהרבים מצויין שם. 
הדין: הרי אלו שלו מפני שנתייאשו הבעלים
[הערה למעריך: על התלמיד להביא דוגמא אחת בלבד מכל קבוצה] (80%)
(2) בקבוצה א' נעשה כצווח על ביתו שנפל ובקבוצה ב' לא נעשה כצווח על ביתו אשר אבד (20%)
2. הרמב''ם חולק על הרא''ש שסובר שבזוטו של נהר יש ייאוש אוטומטי - מיידי 
נימוק: הרמב"ם כותב שרק אם יודע שהבעלים התייאשו - שלו, ואם הבעלים לא התייאשו – יחזיר (4 נק')
3. קצות החושן, רנ''ט, ס''ק ג'
מן הדין - אין חובה להחזיר את הציוד כי נחשב כזוטו של ים - הבעלים, 'יד שרה' כפי הנראה התייאשו מלהחזיר את הציוד מידי החמאס.
לפנים משורת הדין - ראוי להחזיר ומה עוד שמצד דינא דמלכותא דינא - חיילי צה''ל לא בוזזים - ולכן אסור לקחת את הציוד מסיבה זו {הערה למעריך: לא להוריד נקודות למי שלא ציין את 'דינא דמלכותא דינא] (4 נק')

4. מצא אחר הגפה גוזלים מקושרות (דף כה:)
1. הקשר לא יכול להיות סימן כיוון שמקושרין בכנפיהן
המקום לא יכול להיות סימן כיוון שמדובר בגוזלין מדדות (4 נקודות)
2. (4 נק'):
(1) ספק הינוח- יש ספק אם הבעלים הניח את האבידה שם או לא, ובנוסף אין סימן באבידה. 
[הערה למעריך: חייבים לציין את שני הדברים]
(2) כיוון שאפשר להגיד שהבעלים הניח מאחורי הגפה ומצד שני אפשר להגיד שהגוזלים דידו והגיעו ממקום אחר ולא הבעלים הניח אותם. וכפי צויין בסעיף א אין בהם סימן
3.  (6 נק'):
1) אם זה היה מקום שאינו משתמר בכלל זה הדין היה הרי אלו שלו כיוון שהבעלים נתייאשו
2) אם זה היה מקום שמשתמר לגמרי הדין היה הרי זה לא יגע גם אם היה סימן.


5. דין מטבע שנפל מבין שניים (דף כו.-כו:)
1. (8 נק')
	המצב
	פירוש רש"י 
	פירוש התוס'

	(1) נפל משנים 
(67%)
	המאבד יודע מיד שהסלע נפל ולמרות זאת המאבד  אינו מתייאש מכיוון שהוא סבור שהוא יוכל לחייב את השני שבועת היסת (שבועה מדרבנן שמחייבים אדם שכופר לחלוטין בחוב שאדם אחר טוען שהוא חייב לו), ולגרום לו להחזיר את המטבע שלו. וכיוון שהמטבע הגיע למוצא לפני שהבעלים התייאש הוא חייב להחזיר שכן הלכה כאביי בייאוש שלא מדעת.
	רב נחמן מדבר במציאות בה שני האנשים חיפשו ביחד את הסלע ולכן ברור למי שאבד שחבירו לקח לו, ולכן האדם שאיבד את הסלע לא יתייאש לעולם  כיוון שהוא בטוח שיצליח לגרום לחברו להודות ע"י שהוא יבייש אותו ברבים ויוכיח אותו על כך שהוא לקח לו.

	(2) נפל משלושה
[הערה למעריך: על התלמיד לכתוב פירוש אחד בלבד]
(33%)
	המאבד (שמיד יודע שהסלע נפל) מתייאש. כיוון שהוא מסופק מי לקח את הסלע, כי כל אחד מהשניים האחרים יכול להגיד שהשני לקח את הסלע הוא לא יכול לחייב בשבועת היסת כאשר טענתו היא שמא(ספק).
	המאבד מתייאש כיוון שהוא יודע שכל אחד מהשנים האחרים יגיד שהשני לקח ולכן גם תוכחה ברבים לא תועיל.


2. יאוש שלא מדעת: כפי שרואים בהמשך הגמרא רבא סובר כדברי רב נחמן ולא הגיוני שהוא חזר בו ופסק כאביי ביאוש שלא מדעת.
שבועת היסת: רב נחמן אמר את דבריו על בר קפרא (שריש לקיש אמר משמו) ובתקופת בר קפרא עדיין לא תיקנו את שבועת ההיסת. [ הערה למעריך: לקבל אם כתב שאי אפשר להשביע שבועת היסת בטענת שמא] 
[הערה למעריך: צריך להסביר רק מושג אחד] (3 נקודות)
3. כיוון שיכול להיות שהם שותפים ולכן מי שאיבד חושב שהשניים האחרים לקחו את המטבע כדי לצחוק עליו ויחזירו לאחר מכן, ולכן אין כאן יאוש.(3 נקודות)

6. סימנים דאורייתא או דרבנן (דף כז.-כז:)
1. הספק יהיה בהחזרת גט אשה בסימנים (40%)
אם סימנים דאורייתא -מחזירים גט אשה בסימנים (30%)
אם סימנים דרבנן- אין מחזירים גט אשה בסימנים (30%)
2. [הערה למעריך: מספיקה דוגמא אחת בכל סוג] (6 נקודות):
	המקרה
	הדין (1)
	דוגמא (2)

	סימנים מובהקין ביותר
	משיבים אבידה מהתורה
	נקב בצד אות פלונית

	סימנים חשובים (נקראים לפעמים מובהקין)
	הסתפקו בגמרא האם דאורייתא או דרבנן
	אורך, רוחב, משקל

	סימנים גרועים
	אין מחזירין עליהם אבידה
	אדום, לבן, ארוך, גוץ


3. ע"פ המגיד משנה נקב בצד אות פלונית נחשב לסימן מובהק והוא מהימן כשני עדים. הרב עובדיה פוסק שצילומי שיניים וטביעות אצבעות הם כנקב בצד אות פלונית, ולכן נחשבים כעדים שמעידים מי הוא החלל שלפנינו. (4 נק')

7. צער בעלי חיים דאורייתא (דף לב.-לב:)
1. שניהם- חכמים ור"ש. (34%) 
לפי שתי הדעות ברור שפריקה חמורה יותר מאשר טעינה בגלל שבפריקה יש צער בעלי חיים ובטעינה אין.(66%)
[הערה למעריך: אין צורך לכתוב את המחלוקת שלהם האם הפסוקים מסיימי או לא מסיימי] (4 נקודות)
2. (8 נק')
(1) הסבר הדין: היו עוקרים את רגלי הסוס של המלך לאות צער של כבוד על מות המלך. (25%)
קושית התוס': אם צער בעלי חיים דאורייתא מדוע מותר לגרום לסוס צער בגלל כבוד על מות המלך(25%)
(2) אונקלוס עבר על איסור בל תשחית בשביל להביע כבוד וצער על מות הנשיא, ומכאן רואים שלמרות שאיסור בל תשחית הוא מהתורה הוא נדחה מפני כבוד נשיא. (25%)
(3) לפי זה אפשר לראות שמותר לדחות מצווה דאורייתא כמו צער בעלי חיים מפני כבוד המלך. (25%)


8. המפקיד אצל חבירו...ונגנבו או אבדו (דף לג:-לד.)
1. (8 נק'):
(1) "שלם (השומר) ולא רצה לישבע...נמצא הגנב משלם תשלומי כפל...למי משלם למי שהפקדון אצלו" (20%)
(2) הבעלים של הבהמה או הכלים הקנו את הכפל לשומר ברגע שהוא שילם למרות שהוא עוד לא בא לעולם כיוון שבכלל לא בטוח שהגנב ימצא, וגם אם ימצא הגנב יכול להיות שיודה ולא ישלם כפל. (40%)
(3) ע"פ רבא (באיכא דאמרי) ברגע המסירה של הבהמה לשומר הבעלים מקנה לשומר את הבהמה במקרה והבהמה תגנב והשומר ירצה לשלם ולא להישבע. הקניין יתבצע סמוך לרגע גניבת הבהמה. [הערה למעריך: על התלמיד לציין את הקניית הבעלים לשומר ברגע המסירה ואת זה שהבהמה נקנת סמוך לגניבתה] (40%) 
2. (6 נק'):
(1) החידוש הוא בשומר חינם ובשומר שכר, בשואל אין חידוש זה נאמר (וצריך שישלם ממש כדי לקנות את הכפל) (34%)
(2) בשומר חינם ובשומר שכר השומר יכול לפטור את עצמו (שומר חינם- בטענת נגנבה או אבדה, שומר שכר בטענת שבורה ומתה), אך שואל לא יכול לפטור את עצמו כיוון שטענת מתה כדרכה בה הוא יכול להיפטר היא מציאות לא שכיחה. (66%)


9. הלבנת פנים (דף נח:-נט.)
1. שאלה: לכאורה לכנות בשם את חבירו זה להלבין את פניו, ומדוע צריך להזכיר את שניהם.
תשובה: לכנות שם אסור גם כאשר זה כבר לא מעליב את האדם (כאשר האדם הורגל בכינוי שלו) אם המכנה עושה זאת כדי לביישו. (4 נק')  
2.  (5 נק')
(1) ע"פ רש"י כיוון שכל חייל של בית דוד שהיה יוצא למלחמה היה נותן גט לאשתו שהיה מתקיים אם היה מת, וכל אותו זמן מרגע נתינת הגט עד שהוא חוזר או למצער הוא מת היא נחשבת ספק אשת איש.
(2) אומנם הוא חייב מיתה בחנק אך להם אין חלק לעולם הבא כיוון שהמלבין פני חבירו ברבים אין לו חלק לעולם הבא.
3. (5 נק')
(1) קושיא: לצורך מה המדרש הזכיר בדברי דוד המלך שחכמים השופכים את דמו עוסקים בדיני נגעים ואהלות (לכאורה אין דברים אלו קשורים למסר של המדרש) 
(2) התוס' מסבירים שדוד אומר זאת בכדי להראות עד כמה חמור המעשה שעשו חכמים, שאפילו שהם עוסקים בדינים חמורים (שאינם קשורים לדין אשת איש) הם חושבים כיצד להלבין את פניו.

10. עירוב מים ביין, גנבת דעת (דף ס.)
1. (6 נק')
(1) הסיבה לאיסור היא שהמוכר מטעה את הלקוחות הסבורים שהם קונים יין שאינו מעורב במים, אך במקום שנהגו להטיל מים ביין המוכר איננו מטעה כיוון שהקונים יודעים שכך המנהג במקום זה. (34%)
(2) מתי אסור להטיל מים: לאחר שהיין סיים את תסיסתו (אפילו שהמנהג הוא להטיל מים) (33%)
הסיבה: בזמן שהיין עדיין תוסס טעם המים נקלט ביין ולא פוגם בטעם היין, אך לאחר שהיין סיים לתסוס הטלת המים פוגמת בטעם היין. (33%)
2. (8 נק')
(3) לפי הרמב"ם אם נהגו -מותר, ולכן במקרה שידוע שנהוג שמי שמוכר את רכבו  צובע את האוטו או שוטף את המנוע יהיה מותר גם לסיון לעשות כך. (20%)
(4) בעירוב מים ביין ברור לכולם שאין מדובר ביין גמור (כיוון שכך המנהג), אך בפרכוס מעלימים את המגרעות של החפץ או הבהמה או האדם ולכן יש כאן גניבת דעת. (40%)
(5) כל דבר שלא מסתיר את המגרעות של הרכב- כגון צביעת הרכב שאיננה מסתירה את שנת ייצור הרכב, יהיה מותר. אך אם הצביעה מסתירה פגמים ונותנת לקונה את התחושה שבאוטו אין פגם יהיה אסור מדין פרכוס. 
(40%)  
